b"\n_START_ARTICLE_\nAlan Shepard\n_START_SECTION_\nA l'espai\n_START_PARAGRAPH_\nVa registrar m\xc3\xa9s de 216 hores en l'espai a bord de dues naus espacials i el 1961 va comandar el primer vol suborbital americ\xc3\xa0 quan va viatjar a bord del Mercury 3. A causa d'aquest vol suborbital, els americans, el consideren el primer astronauta americ\xc3\xa0 (El primer vol orbital americ\xc3\xa0 fou realitzat per John Glenn a bord del Friendship 7 el 20 de febrer de 1962). La nau va arribar a una altitud de 187 quil\xc3\xb2metres d'altura en un vol que va durar tan sols 15 minuts. _NEWLINE_Va interrompre la seva carrera 10 anys a causa del fet que patia la malaltia de M\xc3\xa9ni\xc3\xa8re, i despr\xc3\xa9s d'una operaci\xc3\xb3 complicada, va tornar per a entrenar-se en el programa espacial Apollo. El 1971 va comandar la missi\xc3\xb3 Apollo 14. Al costat del seu company, Ed Mitchell, va caminar sobre la superf\xc3\xadcie de la Lluna durant 9 hores. Shepard tamb\xc3\xa9 va ser la primera persona a jugar a golf a la Lluna. _NEWLINE_El 1974 es va retirar de la NASA. Va morir el 21 de juliol de 1998 despr\xc3\xa9s d'una llarga malaltia."